Diari Oficial de la Generalitat Valenciana


Sumari del DOGV 3599, del 07-10-1999 (1999/8600)

DECRET 177/1999, de 5 d'octubre, del Govern Valencià, pel qual modifica la composició de l'Alt Consell Consultiu en Investigació i Desenvolupament de la Presidència de la Generalitat Valenciana.
--------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1999/10/05/177/dof/vci/html**

### Dades del document

Número de DOGV
:   3599

Data del DOGV
:   07-10-1999

Secció del DOGV
:   I. DISPOSICIONS GENERALS

Número del document
:   1999/8600


Data del document
:   05-10-1999

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Alt Consell Consultiu En Investigació, Desenvolupament i Innovació de la Presidència de la Generalitat
    * recerca i desenvolupament
    * reglament intern
    * legislació

DECRET 177/1999, de 5 d'octubre, del Govern Valencià, pel qual modifica la composició de l'Alt Consell Consultiu en Investigació i Desenvolupament de la Presidència de la Generalitat Valenciana. [1999/M8600]
  
El Decret 190/1998, de 30 de novembre, del Govern Valencià, va crear l'Alt Consell Consultiu d'Investigació i Desenvolupament de la Presidència de la Generalitat Valenciana.
  
La nova estructura orgànica i funcional de les distintes vicepresidències i conselleries del Govern Valencià fa necessària l'actualització de la composició de l'Alt Consell Consultiu en Investigació i Desenvolupament de la Presidència de la Generalitat Valenciana.
  
Per tot això, a proposta del president de la Generalitat Valenciana i amb la deliberació prèvia del Govern Valencià, en la reunió del dia 5 d'octubre de 1999,
  
DECRETE
  
Article únic
  
Es modifica l'apartat 1 de l'article 5 del Decret 190/1998, de 30 de novembre, del Govern Valencià, pel qual es va crear l'Alt Consell Consultiu en Investigació i Desenvolupament de la Presidència de la Generalitat Valenciana, que queda redactat de la següent forma:
  
«El Ple de l'Alt Consell es el màxim òrgan decisori de la institució i està compost pels següents membres:
  
a) President de l'Alt Consell: el president de la Generalitat Valenciana.
  
b) Vicepresident executiu: el president executiu de l'organització dels Premis Rei Jaume I, càrrec que recau en el secretari de la fundació del mateix nom.
  
c) Vicepresidents d'honor:
  
- El vicepresident primer del Govern Valencià.
  
- El vicepresident segon del Govern Valencià.
  
d) Vicepresidents científics: quatre persones elegides pels vocals científics i entre aquests.
  
e) Vocals científics: les persones distingides amb els Premis Rei Jaume I que hagen acceptat la seua incorporació a l'Alt Consell Consultiu.
  
f) Vocals:
  
- El conseller de Cultura, Educació i Ciència.
  
- El conseller d'Indústria i Comerç.
  
- La sotssecretària de Planificació i Estudis.
  
- La directora general d'Ensenyaments Universitaris i Investigació.
  
- El director general de l'IMPIVA».
  
DISPOSICIÓ FINAL
  
Aquest decret entrarà en vigor el dia següent al de la seua publicació en el Diari Oficial de la Generalitat Valenciana.
  
València, 5 d'octubre de 1999
  
El president de la Generalitat Valenciana,


Còpia Permalink ELI